Pakuotės lapelis: informacija pacientui

Hedelix 8 mg/ml sirupas
gebenių lapų tirštasis ekstraktas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 4-5 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

6.	Pakuotės turinys ir kita informacija


1.	Kas yra Hedelix ir kam jis vartojamas

Jeigu per 4-5 dienas Jūsų savijauta nepagerėjo arba net pablogėjo, kreipkitės į gydytoją.

Hedelix yra augalinis sirupas nuo kosulio, vartojamas sergant peršalimo ligomis, kurios paveikia kvėpavimo takus. 

Hedelix lengvina atsikosėjimą sergant peršalimo ligomis arba lėtiniu bronchitu.
Jei simptomai nepraeina ar esant dusuliui, karščiavimui, taip pat atkosint pūlingų ar kraujingų skreplių, nedelsiant reikia pasitarti su gydytoju.

Hedelix vartoti draudžiama:
-	jeigu yra alergija gebenės lapams arba bet kuriai pagalbinei šio vaisto medžiagai (jos išvardytos 6 skyriuje).
-	jeigu yra argininsukcinatsintetazės trūkumas (metabolinė šlapalo ciklo liga);

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Hedelix.

Kiti vaistai ir Hedelix
Apie sąveikas nežinoma.
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Hedelix vartojimas su maistu ir gėrimais
Specialios atsargumo priemonės nereikalingos.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Duomenų apie vaisto saugumą nėštumo ir žindymo laikotarpiu nepakanka, todėl šio vaisto be gydytojo nurodymo vartoti nėštumo ir žindymo laikotarpiu nerekomenduojama.

Vairavimas ir mechanizmų valdymas
Specialios atsargumo priemonės nereikalingos.

Hedelix sudėtyje yra sorbitolio, propilenglikolio ir makrogolglicerolio hidroksistearato
[bookmark: _Toc129243141][bookmark: _Toc129243266]5 sirupo mililitruose yra 1,75 g sorbitolio (atitinka 0,44 g fruktozės), o tai apytiksliai atitinka 0,15 duonos vienetų (1 duonos vienetas, tai maisto, turinčio 12 g angliavandenių atitikmuo).
Sorbitolis yra fruktozės šaltinis. Jeigu gydytojas yra sakęs, kad Jūs (ar Jūsų vaikas) netoleruojate kokių nors angliavandenių, ar Jums nustatytas retas genetinis sutrikimas įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto (ar prieš duodami jo Jūsų vaikui), pasakykite gydytojui.
Sorbitolis gali sukelti skrandžio ir žarnyno diskomfortą ir lengvą vidurius laisvinantį poveikį.

Šio vaisto 5 ml yra 694 mg propilenglikolio. 
Jeigu Jūsų vaikas yra jaunesnis kaip 5 metų, prieš jam duodant šio vaisto pasitarkite su gydytoju ar vaistininku, ypač jeigu vaikas vartoja kito vaisto, kurio sudėtyje yra propilenglikolio ar alkoholio.
Jeigu esate nėščia ar žindyvė, sergate kepenų arba inkstų ligomis, nevartokite šio vaisto, nebent jį rekomendavo gydytojas. Vartojant šio vaisto gydytojas gali papildomai patikrinti Jūsų sveikatą.
Jeigu Jus kamuoja kepenų ar inkstų liga, nevartokite šio vaisto, nebent jį rekomendavo gydytojas. Vartojant šio vaisto gydytojas gali papildomai patikrinti Jūsų sveikatą.

Makrogolglicerolio hidroksistearatas gali sukelti skrandžio sutrikimų ir viduriavimą.


3.	Kaip vartoti Hedelix

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką.

Rekomenduojama dozė yra: 

Suaugusiems ir vyresniems nei 10 metų vaikams:
5 ml sirupo tris kartus per parą (atitinka 300 mg vaisto paros dozę);

4-10 metų amžiaus vaikams:
2,5 ml sirupo keturis kartus per parą (atitinka 200 mg vaisto paros dozę);

1-4 metų amžiaus vaikams:
2,5 ml sirupo tris kartus per parą (atitinka 150 mg vaisto paros dozę);

Vaikams iki 1 metų:
2,5 ml sirupo vieną kartą per parą (atitinka 50 mg vaisto paros dozę).

Tiksliam dozavimui prie šio vaistinio preparato yra pridėtas geriamasis švirkštas / matavimo šaukštas.

Kaip naudoti geriamąjį švirkštą:

Tiksliam dozavimui ant švirkšto yra atspausdinta matavimo skalė.

1. Įstatykite geriamąjį švirkštą į atidarytą buteliuką. Švelniai stumkite švirkštą į buteliuką, kol jis užsifiksuos. Stūmoklis tuo metu turi būti švirkšte.
1. Atsargiai apverskite buteliuką dugnu į viršų ir pritraukite skysčio švelniai traukdami stūmoklį iki reikiamos dozės žymos.
1. Apverksite buteliuką dugnu žemyn ir atsargiai sukdami ištraukite švirkštą iš buteliuko. Po dozės paėmimo uždarykite buteliuką.
1. Sirupas gali būti vartojamas jį švirkščiant tiesiai į burną, link skruosto arba naudojant šaukštą.
1. Po dozės pavartojimo išvalykite pavienes švirkšto dalis ir jas išdžiovinkite.

Vartojimo būdas
Vaistas vartojamas per burną.
Sirupo neskieskite, bet užgerkite dideliu kiekiu skysčio (rekomenduojama geriamuoju vandeniu).

Vartojimo trukmė
Hedelix negalima vartoti ilgiau kaip keletą parų, nebent taip patartų gydytojas. Taip pat žiūrėkite pirmą skyrių „Kas yra Hedelix ir kam jis vartojamas“.

Jeigu manote, kad Hedelix veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Hedelix dozę
Jeigu per klaidą išgėrėte viena ar dviejomis dozėmis daugiau nei reikėtų, mažai tikėtina, kad tai sukels žalingą poveikį. Tačiau, išgertas žymiai didesnis kiekis gali sukelti pykinimą, vėmimą ir viduriavimą. Tokiu atveju kreipkitės pas gydytoją.

Pamiršus pavartoti Hedelix
Negalima vartoti dvigubos dozės norint kompensuoti praleistą dozę.
Tęskite gydymą kaip rekomendavo Jūsų gydytojas arba kaip rekomenduojama pakuotės lapelyje.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
Virškinimo trakto simptomai (pykinimas, vėmimas, viduriavimas).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų: 
Alerginės reakcijos (pasunkėjęs kvėpavimas, patinimas, eritema, niežulys) gali atsirasti išgėrus gebenės turinčių vaistų.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Pirmą kartą atidarius buteliuką, sirupo tinkamumo laikas – 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Hedelix sudėtis
-	Veiklioji (-sios) medžiaga (-os) yra gebenių lapų tirštasis ekstraktas. 1 ml sirupo yra 8 mg Hederae helicis L. folium (gebenių lapų) tirštojo ekstrakto (2,2-2,9:1).
Ekstrahentas: 50 % (V/V) etanolis, propilenglikolis (98:2 m/m).
-	Pagalbinė (-ės) medžiaga (-os) yra makrogolglicerolio hidroksistearatas, žvaigždanyžių eterinis aliejus, hidroksietilceliuliozė, skystasis sorbitolis (nesikristalizuojantis), propilenglikolis, glicerolis, išgrynintas vanduo.

Hedelix išvaizda ir kiekis pakuotėje
Hedelix sirupas yra skaidrus, gelsvai rudas tirpalas. 
Hedelix tiekiamas 100 ml buteliukuose. Buteliukas yra kartoninėje dėžutėje, kurioje taip pat yra ir dozavimo priemonė:
5 ml polipropileno matavimo šaukštas.
5 ml geriamasis švirkštas iš balto arba žalio stūmuoklio ir bespalvio cilindro su 1 ml, 2 ml, 2,5 ml, 3 ml, 4 ml ir 5 ml žymomis.

Registruotojas ir gamintojas
Dr. Theiss Naturwaren GmbH
Michelinstraße 10,
66424 Homburg,
Vokietija

Šis pakuotės lapelis paskutinį kartą patvirtintas 2026-05-01.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

